google/wiki40b huggingface dataset:
Kostoly na Chiloé

Dejiny

Súostrovie Chiloé začali kolonizovať Španieli v polovici 16. storočia. Spolu s prvými osadníkmi a prieskumníkmi prichádzali aj cirkevní hodnostári z rádov františkánov a mercedariánskych rytierov, aby evanjelizovali miestne indiánske obyvateľstvo kmeňov Chono a Huilliche. Ale až jezuiti, ktorí prišli v roku 1608, zásadným spôsobom sformovali spôsob organizácie evanjelizácie, ktorý sa stal pre toto súostrovie charakteristickým. Jezuiti boli v roku 1767 vyhnanií zo Španielska a jeho kolónii, evanjelizačnú činnosť po nich prevzali františkáni. 
Prírodné charakteristiky súostrovia vytvárali špecifické podmienky pre conquistu, kolonizáciu a evangelizáciu: ostrovnú oblasť a roztrúsenú indiánsku populáciu, prirodzená komunikácia po mori, relatívny nedostatok prírodných zdrojov, ale naopak bohaté zásoby dreva. 
Jezuiti použili pre evanjelizáciu systém pohyblivých misijných výprav. Skupina kňazov pravidelne oboplávala súostrovie a vždy sa na niekoľko dní zdržala v danej osade s kaplnkou či chrámom. Po zvyšok roku spravoval „farnosť“ zaučený miestny laik (tzn. nekňaz). Kaplnky a chrámy vždy stavalo miestne spoločenstvo veriacich spoločne s misionármi. Podobne ako kostoly na Chiloé je celá kultúra súostrovia výsledkom medzikultúrneho kontaktu a hlbokého prepojenia medzi domorodou a európskou kultúrou.
Linka 8 (parížske metro)

Chronológia

13. júl 1913: Linka 8 bola otvorená medzi Beaugrenelle a Opéra
30. september 1913: Linka bola rozšírená od Beaugrenelle po Porte d'Auteuil
30. jún 1928: Linka bola rozšírená od Opéra po Richelieu-Drouot
5. máj 1931: Linka bola rozšírená od Richelieu-Drouot po Porte de Charenton
27. júl 1937: Úsek medzi La Motte-Picquet a Porte d'Auteuil bol priradený linke 10. Linka 8 bola rozšírená od La Motte-Picquet po Balard
2. september 1939: Rovnako ako ostatné stanice, vlaky prestali obsluhovať Croix Saint-Martin a Champ de Mars kvôli vojne. Avšak obe stanice nakoniec trvale zatvorené
5. október 1942: Linka bola rozšírená na východ od Porte de Charenton po Charenton - Écoles
19. september 1970: Linka bola rozšírená od Charenton - Écoles po Maisons-Alfort - Stade
27. apríl 1972: Linka bola rozšírená od Maisons-Alfort - Stade po Maisons-Alfort - Les Juillottes
24. september 1973: Linka bola rozšírená od Maisons-Alfort - Les Juillottes po Créteil - l'Echat
9. september 1974: Linka bola rozšírená od Créteil - l'Echat po Créteil - Préfecture
La Chapelle-sous-Uchon

Poloha

Obec má rozlohu 16,59 km². Najvyšší bod je položený 605 m n. m. a najnižší bod 285 m n. m.

Obyvateľstvo

Počet obyvateľov obce je 183 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Miroslav Šmidriak

Klubový hokej

Je známy predovšetkým z pôsobenia v klube HK Dynamax Nitra, kde hráva aj vsezóne 2006/07. Predtým pôsobil aj v Martine, Dukle Trenčín, Rakúsku a Francúzsku.

Reprezentácia

V slovenskom drese odohral 19 zápasov, strelil 1 gól.
(štatistické údaje v článku sú z 9. októbra 2006)
Cazaux-Layrisse

Poloha

Obec má rozlohu 2,76 km². Najvyšší bod je položený 1 776 m n. m. a najnižší bod 589 m n. m.

Obyvateľstvo

Počet obyvateľov obce je 68 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Team X

Vplyv

V roku 1953, niektorí mladší členovia CIAM predvídali iné cesty zvažujúce úlohu budovy v rámci kontextu urbánneho dizajnu. Uznali sa ako Team 10, ale teraz nezávislý od CIAM a s novým programom. Tím 10 obhajoval oživenie architektúry ako celku, obzvlášť v rámci spoločenského života miest v svetle deštruktívnych vojnových rokoch, a monumentálnu úlohu prebudovať Európske mestá.
Členovia Teamu 10, ďalší architekti a odborníci z rôznych odborov z celého sveta, zdieľali víziu architektúry a mesta ktorú artikulovali cez dizajn, publikácie, a výučbu. Rozprava o Modernistickej architektúre sa posunula, jeden by bol povedal, že sa objavil novy vzor.
Kritickým aspektom tejto rozpravy bolo zistenie že architektúra a urbanizmus sú tímové úlohy; že architektovým základným klientom, dokonca aj v realizácii individuálneho projektu, nakoniec to bola samotná spoločnosť. Architektonická prax bola znovu uvážená a kolegovia so špeciálnymi vedomosťami vyzvaní.
Prechod kvantitatívnych zmien na kvalitatívne

Prechod kvantitatívnych zmien na kvalitatívne je nevyhnutné prejdenie k podstatným, zásadným kvalitatívnym zmenám z nahromadenia nepatrných, postupných kvantitatívnych zmien v určitom momente každého jednotlivého procesu.
Périgneux

Poloha

Obec má rozlohu 32 km². Najvyšší bod je položený 720 m n. m. a najnižší bod 448 m n. m.

Obyvateľstvo

Počet obyvateľov obce je 1 347 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Badis badis

Pôvod

Druh Badis badis pochádza z Južnej Ázie (India).
Testovanie výkonnosti softvéru

Testovanie výkonnosti softvéru je testovanie, ktoré sa vykonáva s cieľom určiť, ako sa systém správa pod určitou záťažou.
Testovanie výkonnosti môže slúžiť na viacero účelov. Môže preukázať, či softvér spĺňa výkonnostné požiadavky. Môže porovnať dva systémy a určiť, ktorý pracuje lepšie alebo preukázať, ktoré časti systému alebo pracovnej záťaže spôsobujú zlé správanie systému. V diagnostických prípadoch je možné použiť nástroje, profilery, na zmeranie, ktoré časti zariadenia alebo softvéru sa najviac podieľajú na zlej výkonnosti alebo určiť úrovne priepustnosti systému a prahovú úroveň akceptovaného času odozvy.
Pri testovaní výkonnosti je často rozhodujúce a súčasne ťažko dosiahnuteľné, aby boli testovacie podmienky podobné, ako predpokladané skutočné podmienky nasadenia.
Denderleeuw

Obyvateľstvo

Obec má približne 18 485 obyvateľov (2010).
Marian Grześczak

Životopis

Študoval českú a poľskú filológiu na univerzite v Poznani. 
Okrem písania vlastných textov, prekladateľom slovenských, českých, chorvátských, ruských a izraelských kníh, napr. Františka Halasa, Vladimíra Holana, Miroslava Holuba, Jana Pilařa a Jaroslava Seiferta. Používal pseudonymy „Jerzy Bernasowski”, „Marek Konarz”, „Mariusz Rudin”.
V rokoch 1965–1983 bol členem Poľskej zjednotenej robotníckej strany. Člen Zväzu poľských spisovateľov (1960–1983). Bol zakladateľom Združenia poľských spisovateľov (1989), a v rokoch 1996–1999 prezidentem. Člen Poľského PEN klubu (1989–2010).
Pôsobil ako riaditeľ Poľského inštitútu v Bratislave a kultúrny radca Poľského veľvyslanectva na Slovensku v rokoch 1990–1996.
Alka veľká

Taxonómia

Alka veľká bola jedným zo 4400 živočíšnych druhov, ktoré opísal švédsky prírodovedec Carl Linné vo svojom diele Systema naturae (v preklade doslova „sústava prírody“).

Opis

S výškou okolo 75 až 85 centimetrov (30 až 33 palcov) a hmotnosťou približne 5 kilogramov (11 libier), bola nelietavá alka veľká najväčším zástupcom svojej čeľade, rovnako ako aj radu kulíkotvarých.

Rozšírenie a habitat

Alka veľká žila v chladných pobrežných vodách severného Atlantiku pozdĺž Kanady, severovýchodných Spojených štátov, Nórska, Grónska, Islandu, Faerských ostrovoch, Írska, Veľkej Británie, Francúzska a severného Španielska.

V kultúre

Alka veľká je jedným z najčastejšie zmieňovaných vyhynutých vtákov v literatúre.
Ovládač (informatika)

Ovládač (zariadenia) (iné názvy: drajver, driver, riadiaci program (zariadenia), ang. device driver) je počítačový program, ktorý umožňuje komunikáciu operačného systému s hardvérovým zariadením.
Každé zariadenie (napr. tlačiareň, pevný disk, klávesnica či myš) musí mať ovládač. Operačný systém obyčajne štandardne obsahuje ovádače bežných zariadení ako klávesnica či systémový časovač, ostatné zariadenia je možné nahrať dynamicky, či už pri štarte systému alebo po pripojení periférneho zariadenia. V DOS-e sú zvyčajne ovládače zariadení obsiahnuté v súboroch s rozšírením .SYS.
Ovládač vystupuje ako rozhranie medzi zariadením a programami, ktoré ho používajú. Podľa architektúry programy môžu so zariadením komunikovať prostredníctvom väčšieho či menšieho počtu vrstiev abstrakcie hardvéru (HAL), pričom HAL moderných operačných systémov obsahuje minimálne vrstu ovládačov zariadení. Každé jedno zariadenie má vlastnú množinu špecializovaných príkazov, ktoré daný ovládač pozná.
Vo Windows je ovládač (driver) ovládací program, ktorý umožňuje komunikáciu medzi technickým zariadením a Windows.
Lunas (Dordogne)

Poloha

Obec má rozlohu 16,87 km². Najvyšší bod je položený 128 m n. m. a najnižší bod 37 m n. m.

Obyvateľstvo

Počet obyvateľov obce je 351 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Věra Špinarová

Kariéra

Svoju kariéru začala v 15 rokoch, keď nahrala svoju prvú pieseň „Já před tebou klečím“. Spievala s kapelami Flamingo (1967 – 1969), potom prešla k skupine Majestic, ktorý v roku 1971, po prevzatí Ivom Pavlíkom, zmenil názov na Orchestr Ivo Pavlíka (1969 – 1984), a neskôr začala spolupracovať so skupinou Speciál, ktorú založil jej gitarista z bývalej skupiny, Andonis Civopulos. Do roku 1988 aktívne vystupovala, ale potom sa stiahla do ústrania a až po spojení sa s manažérom Václavom Fischerom nastal jej očakávaný comeback. V posledných rokoch svojho života spolupracovala s menej známymi skupinami ako Nota Bene, Pirillo, Patarda, Royal Beat a dalšími. V roku 2010 sa vydala na koncertné turné s názvom Nadoraz 2010 v inštrumentálnom sprievode kapely jej syna zvanej Adam Pavlík Band.

Ocenenia

Za svojho života získala veľa ocenení, ako napríklad „Zlatý štít“ z roku 1973 ako najpredávanejšia speváčka. V roku 1976 sa umiestnila na bronzovej priečke na Bratislavskej lýre, a to s piesňou „Lúčenie“, spievanou po slovensky a vydanou spoločnosťou Opus.

Najväčšie hity

Počas svojej kariéry vydala celkom 13 albumov; prvý z nich Andromeda, vyšiel už v roku 1972 vo vydavateľstve Panton. Ostatné LP už vychádzali u Supraphonu. Asi najväčší komerčný úspech jej priniesol album Meteor lásky (1982), ktorý obsahoval i niektoré z jej najväčších hitov („Meteor lásky“ či „Bílá Jawa 250“). Okrem týchto bola interpretkou celej rady hitov: napr. „Stůl a nůž“, „Ty jsi můj song“ (s touto pesničkou súťažila na festivale Děčínská kotva 1981), „Valentino“, „Raketou na Mars“, „A já tě závidím“, „Lúčenie“ (Lehotský-Zeman), „Andromeda“, „Nevěsta v bílém“, „Fernando“, „Být sluncem na tvých víčkách“, „Kouzlo bílejch čar“. Svoj najväčší hit, „Jednoho dne se vrátíš“, naspievala už v roku 1976, na hudbu z westernu Vtedy na Západe, ktorú zložil Ennio Morricone.

Osobný život

Jej prvý manžel, Ivo Pavlík, sa v roku 1971 stal kapelníkom jej sprievodného orchestra. Má s ním jedného syna Adama. V roku 1981 sa manželstvo rozpadlo a Špinarová sa po krátkej známosti v roku 1984 vydala za bubeníka a speváka skupiny Maximum Petra Hanniga Vítězslava Vávru.

Úmrtie

Dňa 22. marca 2017 skolabovala počas koncertu v Čáslavi (nastala zástava srdca). Špinarová zomrela v nedeľu 26. marca 2017 v motolskej nemocnici v Prahe.

Zaujímavosti

Vyučila sa chemičkou, ale tou sa nikdy nestala.
Anguilcourt-le-Sart

Polohopis

Anguilcourt-le-Sart má rozlohu 9,14 km². Najvyšší bod je položený 111 m n. m. a najnižší bod 50 m n. m.

Obyvateľstvo

Anguilcourt-le-Sart má 286 obyvateľov (2009).
Graf vývoja obyvateľstva:
Zdroje: INSEE
Challenge trophy EHF žien 2012

Play off

Orlovetz Hall, Gabrovo
Thuret (Puy-de-Dôme)

Poloha

Obec má rozlohu 16,66 km². Najvyšší bod je položený 356 m n. m. a najnižší bod 304 m n. m.

Obyvateľstvo

Počet obyvateľov obce je 788 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jean Siméon Chardin

Životops

Narodil sa v Paríži. Už od mladosti prejavoval záujem o holandských maliarov a odpor k akademickým zväzujúcim pravidlám. Študoval holandských žánrových maliarov Claesza, či Heema. V roku 1740 si niekoľko jeho obrazov kúpil aj francúzsky kráľ Ľudovít XV.
Približne od roku 1749 jeho umelecká produktivita klesala. K starobe namaľoval ešte dva portréty, na ktorých starnúci maliar spodobnil seba a neskôr svoju manželku. Zomrel v roku 1779 v Paríži.
František Xaver Littman

Životopis

Ako zvonolejár, kovolejár v roku 1792 – 1812 zhotovoval zvony pre mestá a obce stredného a východného Slovenska, Maďarska a Poľska. V roku 1792 bol prijatý za mešťana v Banskej Bystrici.
Romantizmus (literatúra)

Vznik romantizmu v literatúre

Romantizmus sa vyvíja z krátkeho obdobia preromantizmu, ktoré vzniklo ako protiklad k pomerne dlhému obdobiu klasicizmu, pričom potláča všetko presné, dokonalé, vznešené a usporiadané. Miesto toho odmieta deliť literatúru na vyššiu a nízku, rovnako ako odmieta i spoločenské vrstvy, a prestáva vidieť krásu v klasickej antickej literatúre, tak typickej pre klasicizmus.
Tento nový smer vychádza z dvoch koreňov: sentimentalizmu (autori sa začínajú venovať citovému životu hrdinov a ich vnútornej analýze, hoci sú to hrdinovia často precitlivelí a naivní – tento štýl existoval najmä vo Francúzsku, Anglicku a Nemecku) a z hnutia Sturm und Drang (Búrka a vzdor), ktoré vzniklo v Nemecku a snažilo sa o zrušenie feudálnej závislosti.

Prejavy romantizmu

Diela romantických autorov spoznáme vďaka tomu, že vo svojich dielach kládli dôraz na city, fantáziu, či osamelosť, ktorá vyplývala z rozporu medzi snom a skutočnosťou či z nepochopenia spoločnosťou. Hrdinom diela sa často stáva výnimočná osoba (tulák, zločinec, vyvrheľ spoločnosti, burič, revolucionár), ktorým je autor sám, čím sa búri proti spoločnosti. Ak aj nachádza útechu a pochopenie v láske, tá je vždy tragická a nenaplnená. Hrdina sa nechce prispôsobiť svetu a realite, v ktorej žije, preto sa často obracia do vlastného vnútra, ktoré analyzuje a nakoniec sa do neho často celkom uzatvára, obracia sa k prírode, ktorú obdivuje a velebí, jeho kroky vedú k ľuďom a vrstvám vytlačených na okraj spoločnosti. Romantický hrdina – muž – je aktívny, často zamilovaný a je schopný vraždy i samovraždy, len aby získal svoju lásku, ale romantická žena je naopak pasívna, nerobí nič, aby zmenila chod sveta, len zostáva verná svojmu manželovi alebo milencovi. Autori často svoje námety čerpajú zo stredovekej minulosti alebo z ľudovej tvorby, pričom často tvoria diela, ktoré majú vyzdvihovať utláčané národy a pripomínať im ich korene (vznik nacionalizmu). No napriek tomu, že je to obdobie ovplyvňujúce všetky európske literatúry, nevyvíja sa v každej krajine rovnakým smerom, ale má svoje zásadné odlišnosti.
Saláma

Postup výroby

Rozsekané (najčastejšie) bravčové mäso sa ochutí korením v závislosti od druhu a pridá sa bravčový tuk, a to všetko je následne narážkami naplnené do čriev alebo do moderných obalov a tvarované v kovových formách podľa druhu salámy. uzatvárajú kovovými sponami, na ktoré je možné uchycovať ešte šnúrky na vešanie jednotlivých kusov salám. Následne sa niektoré druhy salámy presunú do sušiarne, kde sú na nejaký čas uložené.

Druhy v Česku a na Slovensku

Vývoj a výroba trvanlivých (fermentovaných) salám v Česku siaha do 70. rokov dvadsiateho storočia. Oblasť Vysočiny mala priaznivé podmienky na zrenie. Na Slovensku v tej dobe vznikli druhy Nitran (15. január 1976) a Malokarpatská saláma (20. január 1978).

Používanie náhrad

V súčasnej dobe sa pri výrobe salám používajú náhrady, ktoré zlacnujú ich výrobu. Jedná sa najmä o strojom oddelené hydinové mäso (hydinové separáty), kožu, rastlinné bielkoviny, vodu kombinovanú so škrobami a zahusťovadlami a podobne.
Montigny-les-Jongleurs

Poloha

Obec má rozlohu 5 km². Najvyšší bod je položený 142 m n. m. a najnižší bod 70 m n. m.

Obyvateľstvo

Počet obyvateľov obce je 80 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Perestrojka

Perestrojka (rus.  перестро́йка) je pôvodom ruské slovo označujúce ekonomické reformy z júna 1987 v Sovietskom zväze. V preklade znamená prestavba, čo malo znázorňovať prestavbu sovietskeho hospodárstva. Perestrojka sa skončila odchodom Michaila Gorbačova a vystriedal ju korporatívny kapitalizmus. Základy perestrojky schválilo v apríli 1985 Plénum ÚV KSSZ. Teóriu, politiku, program činnosti boli rozvinuté a upresnené na XXVII. a XXVIII. zjazde KPSS.
Politiku perestrojky, ktorú začala realizovať časť vedenia Komunistickej strany ZSSR na čele s Michailom Gorbačovom, viedla k veľkým zmenám v celom ZSSR. Podstatná súčasť perestrojky bola glasnosť - otvorené informovanie o stave a perspektívach sovietskej spoločnosti, ktoré viedlo k prekonaniu mnohých zaužívaných ideologických stereotypov a dogiem. Priniesla tiež pomalý koniec politického monopolu Komunistickej strany, pripravila pôdu pre vytvorenie politickej a názorovej plurality a viedla k ukončeniu studenej vojny.
Počas perestrojky však vznikli mnohé nové ekonomické a národnostné problémy. V dôsledku boja viacerých názorových prúdov, ktoré mienili riešiť vznikajúcu krízu rôznymi spôsobmi, sa rozhodla časť konzervatívneho vedenia komunistickej strany riešiť problém odstránením Gorbačova z vedenia strany. Pri pokuse o uchopenie moci však 18. augusta 1991, neboli úspešní. Gorbačov však rýchlo strácal politickú moc a nebol už ďalej schopný zabrániť rozpadu ZSSR koncom roku 1991.
Kansai

Kansai (jap. 関西地方 – Kansai-čihó) alebo Kinki (近畿地方 – Kinki-čihó) je japonský región, ktorý sa rozkladá na juhu centrálnej časti ostrova Honšú.
Do regiónu Kansai patria prefektúry Nara, Wakajama, Mie, Kjóto, Osaka, Hjógo a Šiga. Región Kansai je často porovnávaný a stavaný do kontrastu s regiónom Kantó, ktorý leží smerom na východ a tvorí ho mesto Tokio a okolie.
Eisenhowerova doktrína

Termínom Eisenhowerova doktrína sa označuje prejav prezidenta Dwighta D. Eisenhowera, ktorý predniesol 5. januára 1957 v rámci správy Kongresu o situácii na Blízkom Východe. Podľa tejto doktríny mohli štáty Blízkeho východu požiadať USA o ekonomickú alebo vojenskú pomoc v prípade, že čelili hrozbe ozbrojenej agresie zo strany iného štátu. Eisenhower vo svojom prejave zvlášť zdôraznil aj sovietsku hrozbu, keď vyjadril odhodlanie USA zabezpečiť a chrániť teritoriálnu integritu a politickú nezávislosť štátov, ktoré žiadajú o pomoc pri ozbrojenej agresii zo strany národa kontrolovaného medzinárodným komunizmom.
V globálnom politickom kontexte bola doktrína vyhlásená ako reakcia na možnosť eskalácie Studenej vojny po tom čo sa Sovietsky zväz snažil využiť Suezskú krízu ako zámienku pre vstup svojich vojsk do Egypta. Francúzska a britská moc v regióne boli v dôsledku krízy výrazne oslabené o čo sa pričinilo aj USA tým, že neschvaľovalo postup svojich spojencov počas krízy. Eisenhower sa takisto snažil reagovať aj na vzostup moci egyptského prezidenta Násira. Násir sa snažil vyťažiť z americko-sovietskeho konfliktu proklamovanou neutralitou ale zároveň sa rozhodol akceptovať pomoc zo strany ZSSR, čím začali vznikať užšie vzťahy medzi oboma krajinami.
Na regionálnej úrovni bolo zámerom doktríny poskytnúť nezávislým arabským štátom alternatívu voči Násirovej politickej kontrole a zároveň tak aj izolovať ich od možného sovietskeho vplyvu. V tomto ohľade realizácia doktríny zlyhala. Násirova moc bola do roku 1959 taká silná, že mal rozhodujúci vplyv na vytváranie vlád v susedných arabských štátoch vrátane Iraku a Saudskej Arábie. Násirov vzťah so Sovietskym vzťahom však ochladol a tak sa USA rozhodli akceptovať vzniknuté rozloženie síl.
Eisenhowerova vláda takisto videla potenciál Blízkeho východu stať sa stredobodom záujmu zahraničných politík USA a jeho spojencov v súvislosti s podielom na svetových zásobách ropy. V prípade, že by tento región pripadol do sovietskej sféry vplyvu pre spojencov by to znamenalo nedozerné ekonomické konsekvencie. Eisenhower bol počas Suezskej krízy proti zasahovaniu Veľkej Británie a Francúzsku v regióne. Toto rozhodnutie viedlo k tomu, že USA boli na Blízkom východe zo západných veľmocí osamotené a tak vystavili svoju energetickú bezpečnosť ohrozeniu, keďže ZSSR sa snažil vyplniť vzniknuté mocenské vákuum. Doktrína z roku 1957 bola protichodná k predchádzajúcim rozhodnutiam vlády, avšak teraz už USA museli vojenské náklady znášať osamotené.
V súvislosti s touto doktrínou USA v roku 1958 vojensky intervenovalo počas Libanonskej krízy na základe žiadosti libanonského prezidenta.
Racemát

Racemát (značka je prefix DL alebo RS) je kryštalická látka, v ktorej sú v rovnakom pomere zastúpené obidva optické antipódy.
Racemát je produktom kryštalizácie takej racemickej zmesi, pri ktorej sa enantioméry /+/ a /−/ priťahujú silnejšie než enantioméry /+/ a /+/ resp. /−/ a /−/. Ide v podstate o zmesné kryštály. Racemickú zmes, ktorá kryštalizuje ako racemát, nie je možné oddeliť na enantioméry.
Mazda RX-8

2008 – 2011

Pre modelový rok 2009 inžinieri Mazdy zlepšili tuhosť karosérie RX-8 použitím výstuží (trapézová rozperná tyč predných tlmičov), čím sa zvýšila lokálna tuhosť predných pružiacich miest. Upravená RX-8 bola ľahšia o 40 kilogramov ako predchádzajúce modely (2003 – 2008). Dodatočne bola pre lepšie riadenie prerobená geometria zadného pruženia zlepšením tuhosti hnacieho hriadeľa, zmenšením NVH úrovní a zlepšením celkových výkonov. Upravená RX-8 mala rozdielny prevodový pomer (vo verziách s manuálnou prevodovkou), ktorý bol znížený z 4,444 na 4,777.
09 RX-8 mala športové vysokokvalitné predné a zadné svetlomety a takisto výfukové potrubie s väčším priemerom (90 mm). Upravená RX-8 mala tiež päť-lúčové disky kolies so symbolickým, športovým dizajnom, ktorý pripomína rotačný motor. Táto verzia mala tri úrovne výbavy: Sport, Grand Touring a R3.

R3

R3 verzia bola predstavená pre modelový rok 2009. R3 výbava mala jemne zlepšené pruženie (tlmiče Bilstein) a tuhosť (penou plnené predné nosníky). R3 bola tiež dodávaná s 19-palcovými diskami kolies BBS z hliníkovej zliatiny, obutými do vysokovýkonných pneumatík. Exteriéru dominuje iný, nižší predný nárazník, nižšie bočné prahy a štandardný zadný nárazník. V interiéri je pár špeciálnych sedadiel Recaro, 300-wattový audio systém Bose, Bluetooth a Mazda vstup na kľúč a štartovací systém.

MAZDASPEED

Mazdaspeed, tuningová pobočka automobilky Mazda, vyrobila viacero autodielov a doplnkov pre RX-8, vrátane plných bodykitov, úprav pruženia, úprav motora (studené sanie motora, „catback“ výfukový systém) a viacero interiérových doplnkov. Okrem toho vyrába niekoľko sérií autosalónových limitovaných RX-8. Dodnes však ešte nebola vytvorená plne upravená RX-8 popri automobiloch ako Mazdaspeed Protege, Mazdaspeed MX-5, Mazdaspeed6 alebo Mazdaspeed3.
Uttwiller

Poloha

Obec má rozlohu 2,99 km². Najvyšší bod je položený 256 m n. m. a najnižší bod 184 m n. m.

Obyvateľstvo

Počet obyvateľov obce je 169 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čiernohorci

Jazyk

Čiernohorci hovoria štokavským (presnejšie ijekavským) nárečím srbčiny.